text: গোলাম মোর্শেদ ফারকী (২৯ আগস্ট ১৯৩০–১১ জানুয়ারী ২০১৪) বাংলাদেশ আওয়ামী লীগের রাজনীতিবিদ, সাংবাদিক, ভাষা সৈনিক ও মুক্তিযুদ্ধের সংগঠক যিনি তৎকালীন পাকিস্তান গণপরিষদের সদস্য ও তৎকালীন কুমিল্লা-২৩ আসনের (মতলব) সংসদ সদস্য ছিলেন।
  
  প্রাথমিক জীবন 
  গোলাম মোর্শেদ ফারকী ২৯ আগস্ট ১৯৩০ সালে চাঁদপুর জেলায় বৃহত্তর মতলব উপজেলায় জন্মগ্রহণ করেন।
  
  রাজনৈতিক জীবন 
  গোলাম মোর্শেদ ফারকী সাংবাদিক, ভাষা সৈনিক ও মুক্তিযুদ্ধের সংগঠক ছিলেন। ছাত্র রাজনীতির মধ্য দিয়ে রাজনৈতিক জীবন শুরু করেন। ছিলেন নারায়ণগঞ্জ জেলা আওয়ামী লীগের সহসভাপতি। তিনি ৬ দফা আন্দোলন , ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। পাকিস্তান গণপরিষদের সদস্য ছিলেন তিনি। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন কুমিল্লা-২২ আসন থেকে সংসদ সদস্য নির্বাচিত হন।
  
  মৃত্যু 
  গোলাম মোর্শেদ ফারকী ১১ জানুয়ারী ২০১৪ সালে ঢাকায় মৃত্যুবরণ করেন।
  
  তথ্যসূত্র 
  
  বিষয়শ্রেণী:১৯৩০-এ জন্ম
  বিষয়শ্রেণী:২০১৪-এ মৃত্যু
  বিষয়শ্রেণী:চাঁদপুর জেলার রাজনীতিবিদ
  বিষয়শ্রেণী:নারায়ণগঞ্জ জেলার রাজনীতিবিদ
  বিষয়শ্রেণী:মতলব উত্তর উপজেলার ব্যক্তি
  বিষয়শ্রেণী:বৃহত্তর মতলবের রাজনীতিবিদ
  বিষয়শ্রেণী:বাংলাদেশ আওয়ামী লীগের রাজনীতিবিদ
  বিষয়শ্রেণী:প্রথম জাতীয় সংসদ সদস্য
  বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তিবর্গ
title: গোলাম মোর্শেদ ফারকী